Sagen drejer sig om samvær
Ret: Retten i Nykøbing Falster (1. instans)
Faggruppe: Civilsag — Forældreansvarssag
Sagsemner: Familieret og personlige forhold;
Forældreansvarslov § 7;

RETTEN I NYKØBING FALSTER
DOM

afsagt den 19. november 2021

Denne sag er behandlet for lukkede døre

Sag BS-27687/2021-NYK

Far
(advokat Claus Christian Hansen, beskikket)

mod

Mor
(advokat Tina Høpfner Mortensen, beskikket)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 16. juli 2021.

Far har nedlagt påstand om, at han skal have samvær med
Barn 1, Født 2007, Barn 2, Født 2010, og Barn 3, Født 2010, fra onsdag i ulige uger
med
afhentning i institution eller skole til mandag i lige uger med aflevering i
institution eller skole.

Hvis børnene ikke er i skole/institution ved samværets begyndelse, begynder
samværet kl. 15.30, og hvis børnene ikke skal i institution på dagen for samværets
ophør, slutter samværet kl. 7.30.



2

Mor har nedlagt påstand om, at Far skal have samvær med Barn 2, Født 2010, og
Barn 3, Født 2010, fra fredag kl. 15.00 til søndag kl. 17.00 i ulige uger med
afhentning og aflevering hos mor, og at der ikke skal fastsættes samvær mellem Far
og Barn 1, Født 2007, idet fastslæggelsen af dette overlades til Barn 1.

For så vidt angår feriesamvær har Mor nedlagt påstand om:

Sommerferie: Far har hvert år én uges sommerferie i uge 26 med Barn 3 og Barn 2,
fra fredag kl. 17.00 i uge 25 til søndag kl. 17.00 i uge 26.

Efterårsferie: Mor har hvert år efterårsferie i uge 42 med Barn 3 og Barn 2.
Efterårsferien starter fredag i uge 41 efter skole og til søndag i uge 42.

Vinterferie: Far har hvert år vinterferie i uge 7 med Barn 3 og Barn 2. Vinterferien
starter fredag i uge 6, kl. 17.00 og varer til søndag kl. 17.00 i uge 7.

Jul/Nytår: Far har samvær med Barn 3 og Barn 2, i lige år, fra sidste skoledag før
juleferien med afhentning hos Mor kl. 17.00 til den 27/12 kl. 12 og i ulige år fra
den 27/12 kl. 12 til dagen før første skoledag kl. 17.00.

Påske: Far har samvær med Barn 3 og Barn 2 i ulige år fra fredag, kl. 17.00 før
palmesøndag til onsdag før skærtorsdag kl. 12.

Der fastsættes ikke feriesamvær med Barn 1, idet det forudsættes, at han følger
øvrige søskende til jul/nytårssamvær.

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen
Parterne har fælles forældremyndighed over Barn 1, Født 2007, Barn 2, Født 2010,
og Barn 3, Født 2010, i overensstemmelse med lovens udgangspunkt. Børnene har
bopæl hos Mor.

Børnesagkyndig og Dommer har holdt en samtale med Barn 1, Barn 3 og Barn 2.

Hovedindholdet fremgår af notater af 16. november 2021.



3

Forklaringer
Der er afgivet forklaring af Far og Mor.

Far har forklaret blandt andet, at han er Personfølsom oplysning år og selvstændig
Stilling 1.
Han har fire børn, de tre i denne sag, samt Person på Personfølsom oplysning år.
Han har kendt Mor siden 2001. Ægteskabet ophørte i december 2018. Mor flyttede
med børnene i marts 2019. De har i flere år haft et anstrengt forhold, og han føler,
at han er blevet udsat for psykisk vold. Mor var hjemmegående i de sidste år, nok
fra 2013 eller 2014. Han havde sit Arbejde at passe, og det var ham, der var
eneforsørger. Han stod op med børnene og kørte dem i skole. Det var Mors opgave
at hente bør-nene, men ind i mellem havde hun det dårligt eller lignende, og så var
det ham, der måtte hente. I vinterhalvåret var han tidligere færdig med sit arbejde i
Personfølsom oplysning og kunne køre Barn 3 til fritidsaktiviteter. Mor kørte
pigerne. Han kørte ofte også Barn 1. Fritidsaktivitet tog meget tid, og når Mor var
væk med børnene til det, lavede han mad til dem, der var tilbage. Han tog sig ofte
af aftensmaden i vinter-halvåret. Han sørgede ofte for, at børnene kom i seng. I
weekenderne tog han ofte til stævner med børnene.

I tiden op til, at han besluttede, at han ville skilles, fik han det fysisk dårligt på
grund af stress over forholdet. Han havde svært ved at overskue konsekvenserne
ved en skilsmisse. Mor blev på et tidspunkt behandlet for en Sygdom, herun-der
hvor hun var tilknyttet psykiatrisk afdeling. Hun var meget kontrollerende og ville
vide, hvad han lavede. Hun har været meget jaloux. Børnene har oplevet konflikter
mellem dem som forældre, herunder har Mor kastet ting i hovedet på ham.

Deres fire børn flyttede med Mor, da de gik fra hinanden. De aftalte ikke noget
omkring samvær. Han fik i første omgang kontaktbevarende samvær. Han for-søgte
selv at skrive til Mor, men hun svarede ham ofte ikke eller gav ham et svar, som
han ikke kunne bruge til noget. Han fik samvær hver anden weekend
fra fredag til søndag. Det var i 2019. Det var med Barn 1, Barn 2 og Barn 3. Det
endte med en aftale i Familieretshuset.

Barn 1 er dreng, der bliver meget følelsesmæssigt berørt. Han er den, der har
været mest påvirket af deres konflikter som forældre. Han har haft normalt
samvær op til Corona-situationen i foråret 2020. Han var alene med sin mor i en
periode, og så ville han pludselig ikke ret meget på samvær. Siden nytåret 2021 har
Barn 1 kun haft et ordinært samvær. Herudover var han der i påsken.

Barn 3 og Barn 2 har været der på fast weekendsamvær. Barn 2 har dog for nyligt
helst ville hentes senere om fredagen, og der har været noget omkring en wee-
kendtaske, som skulle gøre, at han ikke kunne aflevere i skolen om mandagen.



4

Han har indtryk af, at Mor saboterer børnenes forhold til ham. Han tror, at Mor har
instrueret børnene i, hvad de skal sige til samtalerne.

Han tænker, at en 9-5 ordning vil være det bedste for børnene. Han er bedre til at
lave mere fysiske aktiviteter med dem.

Der er en sag på Barn 1 i kommunen omkring hjælp til ham. Der er et møde i
næste uge, hvor der er flere fra kommunen, der skal deltage. Mor var meget
lang tid om at give sit samtykke til PPC.

Mor har forklaret blandt andet, at hun er Personfølsom oplysning år gammel og bor
i By i
sit eget hus. Hun er uddannet Stilling 2 og Stilling 3. Hun har alle fire børn boende
hos hende.

Hendes holdning til samværet er, at børnene har en base hos hende, hvor skolen og
vennerne er tæt på. De har en tryg hverdag hos hende. Hun vil respektere, hvis
børne ønsker mere samvær med Far. Hun ser helst, at børnene bliver hen-tet hos
hende fredag eftermiddag og også afleveres hos hende søndag eftermid-dag. Det er
børnenes ønske. Det hænger også sammen med, at de skal cykle med en ekstra
taske fredag. De vil helst hjem og omstille sig til, at de skal på samvær.

Hun mener ikke, at der skal fastsættes samvær for Barn 1. Han er en dreng, der er
påvirket af det forløb, som de har været igennem. Han vil gerne inden for ri-
melighedens grænser selv bestemme. Der er et forløb omkring udredning af Barn 1,
som tidligere er blevet skønnet meget intelligent. Han har ikke villet med-virke i
skolen det sidste år, da han ikke kan se, hvad han skal bruge undervisnin-gen til.
Det er også bekymringer om, om der kan være andet galt, som er formålet med
udredningen.

Hun har ikke påvirket børnene til at sige noget bestemt i børnesamtalerne. Det er
vigtigt for hende, at børnenes ønsker respekteres. Hun tror, at Barn 1's modstand
mod samvær hænger sammen med, at han føler sig presset. Det har også hængt
sammen med, at Far er mødt op Barn 1's skole for at tale med ham, hvilket
Barn 1 ikke bryder sig om. Hun ved ikke, om Far er bekendt med dette.

Barn 2 og Barn 3 er aktive og ses meget med deres kammerater. Barn 2 bruger
meget tid på Fritidsaktivitet. Barn 3 er meget interesseret i computere.

Der blev i Familieretshuset fastsat tre ugers sommerferie, som børnene ikke spe-
cifikt var blevet hørt om. De blev overraskede over, at de skulle have så lang en
sommerferie. Det var også med meget kort varsel, at de skulle holde den ferie hos
deres far.



5

Børnene har en hverdag hos hende, der fungerer. Det er også vigtigt for hende, at
børnenes ønsker respekteres.

Familierettens begrundelse og resultat
Barn 1, Barn 3 og Barn 2 har haft bopæl hos
Mor siden parternes skilsmisse. De bor hos hende i byen tæt på deres skole og
kammerater og har i variende omfang med Far, der Arbejde uden for byen.

Barn 1 er Personfølsom oplysning år gammel, mens Barn 3 og Barn 2
er Personfølsom oplysning år gamle. De har alle tre under børnesamtalerne
fremstået modne og
velformulerede, men det er samtidig tydeligt, at de føler sig fanget i forældrenes
konflikt og deres mangel på samarbejde.

Under børnesamtalen gav Barn 1 klart udtryk for, at han gerne
selv vil bestemme, hvor meget han vil se sin far, og at omfanget af dette afhænger
af, om forældrene bliver bedre til at samarbejde. Det var tydeligt, at han var mærket
af situationen, og han stirrede det meste af samtalen ned i gulvet, og var meget
lukket. Der var dog ikke tvivl om hans syn på samværet og feriesamværet, hvor han
også ønskede selv at kunne bestemme.

Børnesamtalen med Barn 2 gav indtryk af en meget udadvendt og velformuleret
pige, der blandt andet kunne give udtryk for, at hun ønskede
samvær hver anden weekend fra fredag kl. 15 til søndag kl. 17. Hun kunne
redegøre for, at det fungerede bedst for hende at komme hjem til sin mor om
søndagen, inden hun skulle i skole om mandagen, da hun på den måde kunne pakke
ud og forberede sig på at skulle i skole, ligesom hun var meget klar om, at hendes
faste base var hos hendes mor, og at det var fra denne base, at hun ville passe sin
skole og sine kammerater.

Børnesamtalen med Barn 3 gav indtryk af en lidt trykket, men også moden og
velformuleret dreng. Han kunne klart formulere, at han også ønskede samvær med
sin far fra fredag kl. 15 til søndag kl. 17, om end det ikke kan afvises,
at han af sin søster, Barn 2, eller andre var blevet præget til at nævne disse
tidspunkter. Der var dog ikke tvivl om, at det var det, som han ønskede.

Både Barn 2 og Barn 3 begrundede deres manglende vilje mod yderligere samvær
med, at de ofte oplevede, at deres far var i marken for at arbejde, når de var på
samvær, herunder om morgenen, når de vågnede. De var også klare i forhold til, at
de ikke ønskede så langt et sommerferiesamvær, som de oplevede i sommeren
2020, hvor de havde feriesamvær i 3 uger.



6

Børnene, særligt Barn 1, har en alder, hvor der må lægges afgørende vægt på
børnenes holdninger til samvær og på den måde inddrage deres perspektiv i
sagen.

Selvom det ikke kan udelukkes, at børnene i et vist omfang er blevet præget til at
tage deres mors parti i hendes konflikt med faren, finder retten, at børnenes
holdninger til samvær, når de kan formulere det så klart, som de kunne, må
tillægges afgørende betydning ved sagens afgørelse.

Herefter finder retten, at det vil være bedst for børnene at have samvær som
påstået af Mor, og da Far ikke selv har formuleret påstande omkring feriesamværet,
tages Mors påstande til følge.

Familieretten henviser til forældreansvarslovens § 19 og § 21.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

THI KENDES FOR RET: 

Far skal have samvær med Barn 2, Født 2010, og Barn 3, Født 2010, fra fredag kl.
15.00 til søndag kl. 17.00 i ulige uger med afhentning og aflevering hos Mor.

Der fastsættes ikke fast samvær mellem Far og Barn 1, Født 2007, idet
fastslæggelsen af dette overlades til Barn 1.

Feriesamværet fastsættes således:

Sommerferie: Far har hvert år én uges sommerferie i uge 26 med Barn 3 og Barn 2,
fra fredag kl. 17.00 i uge 25 til søndag kl. 17.00 i uge 26.

Efterårsferie: Mor har hvert år efterårsferie i uge 42 med Barn 3 og Barn 2.
Efterårsferien starter fredag i uge 41 efter skole og til søndag i uge 42.

Vinterferie: Far har hvert år vinterferie i uge 7 med Barn 3 og Barn 2. Vinterferien
starter fredag i uge 6, kl. 17.00 og varer til søndag kl. 17.00 i uge 7.



7

Jul/Nytår: Far har samvær med Barn 3 og Barn 2, i lige år, fra sidste skoledag før
juleferien med afhentning hos Mor kl. 17.00 til den 27/12 kl. 12 og i ulige år fra
den 27/12 kl. 12 til dagen før første skoledag kl. 17.00.

Påske: Far har samvær med Barn 3 og Barn 2 i ulige år fra fredag, kl. 17.00 før
palmesøndag til onsdag før skærtorsdag kl. 12.

Der fastsættes ikke feriesamvær med Barn 1, idet det forudsættes, at han følger
øvrige søskende til jul/nytårssamvær.

Ingen af parterne betaler sagsomkostninger til den anden part eller til statskas-sen.



Vejledning

Familieretten har afsagt dom i sagen.

Hvis du er utilfreds med afgørelsen, kan du anke (klage over) dommen til lands-
retten. Fristen for at anke er 4 uger fra dommens dato.

Dommens resultat kan gennemtvinges, når der er gået 14 dage fra dommens
dato, medmindre familieretten har bestemt andet i dommen, eller dommen er anket
inden det tidspunkt.

Domme om samvær og om betaling af børnebidrag eller ægtefællebidrag kan
gennemtvinges straks, medmindre familieretten har bestemt andet i dommen.

Du kan anke dommen på minretssag.dk ved at trykke på knappen ”Opret appel” og
derefter vælge ”Anke” og følge vejledningen.

Du skal ikke betale retsafgift for ankesagen.

Du kan læse mere på domstol.dk.



Publiceret til portalen d. 19-11-2021 kl. 08:31
Modtagere: Familieretshuset Familieretshuset, Sagsøger Far, Advokat (H) Claus
Christian Hansen, Advokat Tina Høpfner Mortensen, Børnesagkyndig
Boernesagkyndig, Sagsøgte Mor